ھێرشی ئاسمانی بۆ سەر ناوەندی سەرکردایەتیی حیزبوڵڵا (٢٠٢٤)

لە ٢٧ی ئەیلوولی ٢٠٢٤، حەسەن نەسروڵڵا، سکرتێری گشتیی حیزبوڵڵای لوبنان لە ھێرشێکی ئاسمانیی ئیسرائیلدا لە بەیرووت تیرۆر کرا. ھێرشەکە لەکاتێکدا ئەنجام درا کە سەرکردەکانی حیزبوڵڵا لە بارەگایەک لە گەڕەکی زاحیەی باشووری بەیرووت کۆبوونەوە. ئۆپەراسیۆنەکە لەلایەن سکادرانی ١١٩ی ھێزی ئاسمانیی ئیسرائیلەوە بە بەکارھێنانی فڕۆکەی شەڕکەری ئێف-١٦ئای ئەنجام درا، کە تێیدا ٢٬٣٠٠ کیلۆگرام تەقەمەنیی دروستکراوی ئەمریکا بە مەبەستی وێرانکردنی بارەگاکەی ژێر زەوی بەکارھێنرا. ھێزەکانی بەرگریی ئیسرائیل ناوی ئۆپەراسیۆنەکەی «ڕێکخستنی نوێ» () دانا.

لە سەرەتادا بارودۆخی نەسروڵڵا نادیار بوو، بەڵام لە ٢٨ی ئەیلوولی ٢٠٢٤، ھێزەکانی بەرگریی ئیسرائیل مردنەکەیان پشتڕاست کردەوە.IDF statement, 28 September 2024 (Hebrew). بانگەشەیەک کە دواتر لەلایەن حیزبوڵڵاشەوە پشتڕاست کرایەوە.Presse, AFP-Agence France. "Hezbollah Confirms Leader Nasrallah's Death". www.barrons.com. Retrieved 28 September 2024. لە ئەنجامی ھێرشەکەدا لانیکەم ٦ کەس کوژران و زیاتر لە ٩١ کەسیش بریندار بوون. بەگوێرەی زانیارییەکانی ئیسرائیل، عەلی کەرەکی، فەرماندەی بەرەی باشووری حیزبوڵڵا لەگەڵ فەرماندە باڵاکانی تری ئەو گرووپە لەو ئۆپەراسیۆنەدا کوژران."Hezbollah confirms its leader Hassan Nasrallah was killed in an Israeli airstrike". AP News. 28 September 2024. Retrieved 28 September 2024.

ئەم ھێرشە دوای وتارەکەی بێنیامین نێتانیاھو، سەرۆک وەزیرانی ئیسرائیل لە نەتەوە یەکگرتووەکان ئەنجام درا، کە تێیدا پابەندبوونی ئیسرائیلی بە ھەڵمەتەکانی دژی حیزبوڵڵا دووپات کردەوە و ڕای گەیاند «ئیسرائیل داخوازی ئاشتییە»."Israel says it struck Hezbollah's headquarters as huge explosions rocked Beirut". AP News. 27 September 2024. Retrieved 27 September 2024. پێشتر حیزبوڵڵا لە درێژەی مانگی ئەیلوولدا ڕووبەڕووی چەندین کێشە بووەوە کە بە بەشێک لە گەورەترین شکستەکانی ئەو گرووپە وەسف کران. لەوانە تەقینەوەی پەیجەرەکان لە ١٧ و ١٨ی ئەیلوول و تیرۆرکردنی ئیبراھیم عەقیل، فەرماندەی ھێزی ڕیزوان لە ٢٠ی ئەیلوول. سەرەڕای ئەوەش لە مانگی تەممووزدا، سەرکردەیەکی باڵای سەربازیی تری حیزبوڵڵا بە ناوی فوئاد شوکر لە بەیرووت تیرۆر کرا.

 ئەمانەش ببینە 
 تیرۆرکردنی ئیسماعیل ھەنییە
 ھێرشەکانی ٢٣ی ئەیلوولی ٢٠٢٤ بۆ سەر لوبنان

 سەرچاوەکان 

پۆل:ھێرشە ئاسمانییەکانی ٢٠٢٤
پۆل:حیزبوڵڵای لوبنان
پۆل:ململانێی بریکاریی ئێران و ئیسرائیل